Jakob Fauerby

Jakob Fauerby (født 30. juni 1977) er en dansk skuespiller.

Baggrund 
Jakob Fauerby voksede op i Smidstrup, Nordsjælland. Han blev optaget på Statens Teaterskole i år 2002, og blev færdig med sin uddannelse i 2006. Siden 2020 har Jakob Fauerby været næstformand i Dansk Skuespillerforbund. Han er desuden medlem af Socialistisk Folkeparti.

Fauerby blev i 2014 gift med tv-tilrettelægger Anders Fauerby, og sammen med veninden Rebecca Sølvsteen har de datteren Anna.

Karriere 
I sin karriere har Jakob Fauerby som skuespiller medvirket i spillefilm, kortfilm, tv-serier, teater, arbejdet som vært og instruktør samt speak- og skærmundervisning af værter og journalister.

Siden 2011 har Jakob Fauerby været en del af satiretrioen Platt-Form.

Fauerby har siden 2017 også arbejdet som instruktør på diverse revyer, heriblandt Dragsholmrevyen med Bente Eskesen og Susanne Breuning. I 2019 modtog han prisen som Årets Revyforfatter ved Revyernes Revy.

I 2019 deltog Jakob Fauerby i sæson 16 af Vild med dans, hvor han dansede med den professionelle danser Silas Holst. Parret vandt sæsonen af Vild med dans. Efter deltagelsen i Vild med dans vandt Jakob Fauerby sammen med Silas Holst priserne som Årets Par ved Zulu Awards 2020 og Årets LGBT+person ved Danish Rainbow Awards 2020. 

I 2021 var Jakob Fauerby sammen med sangerinden Medina værter for Danish Rainbow Awards i Cirkusbygningen i København, og i 2022 var Jakob Fauerby vært for "Fællessang" på DR1 sammen med Katrine Muff.

Jakob Fauerby har sideløbende arbejdet som værtstræner for tv-stationer og produktionsselskaber i Danmark, Norge og på Færøerne.

Som næstformand i Dansk Skuespillerforbund har Jakob Fauerby været en fast del af panelet i tv-programmet "NEWS & Co" på TV 2 News siden 2021.

Platt-Form 
Jakob Fauerby er en del af den musikalske satiregruppe Platt-Form som, udover ham, består af skuespillerne: Mille Lehfeldt og Laus Høybye.

Satiregruppen var fra 2016 til 2017 en del af P1-morgenfladen på Danmarks Radio, og siden har gruppen udgivet en lang række satiriske sange. PLATT-FORM har siden 2013 lavet tre shows sammen. I 2013 havde gruppen premiere på deres første show "Har du set min nissehue, mor" på Rialto Teatret, i 2017 vendte Platt-Form tilbage med showet "En smule i overkanten" på Edison og i september 2022 havde Platt-Form premiere på deres nyeste show "Er vi gået for langt?" i Glassalen i Tivoli. . Alle tre shows høstede flotte anmeldelser.

Gruppen har to gange været værter for Bodilprisen, i 2017 og 2018. og to gange for Årets Reumert, i 2018 og 2020.

Filmografi

Teater og instruktør

Teater 

 Macbeth (2004) - Malcolm
 Jagten på nyrestenen (2004)
 Stjernefabrikken (2006)
 God Jul, Cirkeline (2006) - Ingolf
 Karius & Baktus (2007) - Baktus
 Jesus Christ Superstar (2006) - Peter
 Dialogspil for foreningen: Børn og Unge i Voldsramte Familier (2010-) - Fyren
 Hva' så Fro? (2011) - Fros bror, læren, Q og Mr. Nik
 Gøngehøvdingen (2011) - Otto Von Ryttenberg
 Har du set min nissehue mor? (2013) - Platt-Form
 Perkercabaret (2015) - Konferencier
 Jeppe på Bjerget (2016) - Sekretæren
 En smule i overkanten (2017-2018) - Platt-Form
 Den skaldede frisør - the musical (2020) - Alessandro
 Er vi gået for langt? (2022) - Platt-Form

Instruktørarbejde 
 Dragsholmrevyen (2018)
 Amagerrevyen (2019)<ref>[https://web.archive.org/web/20190322070051/http://www.teaterplay.dk:80/teater-afdeling/amagerrevyen Amagerrevyen 2019] på teaterplay.dk via web.archive.org</ref>
 Dragsholmrevyen (2019)Dragsholmrevyen (2021)Revyen i Helsingør (2023)

 Vært 

 Bodilprisen 2017 (2017) - Vært, Platt-Form
 Bodilprisen 2018 (2018) - Vært, Platt-Form
 Reumertprisen 2018 (2018) - Vært, Platt-Form
 Årets Reumert 2020 (2020) - Vært, Platt-FormDanish Rainbow Awards (2021) - VærtFællessang, DR (2022) - VærtÅret der gak'', TV2 (2022) Vært, Platt-form

Hæder 
 Nomineret til årets Reumert for bedste musikteater/show (2014) - Platt-Form
 Nomineret til en Prix Radio for bedste satire (2015) - Platt-Form
 Modtager af Minister Erna Hamilton Hermansens Rejselegat (2015)
 Nomineret til Årets Reumert for bedste musical/musikteater (2018) - Platt-Form
 Årets Revyforfatter ved Revyernes Revy 2019 for teksterne "Diktat I, II & III" og "Vælgernes Sang", Dragsholmrevyen (2019)
 Vandt en Zulu Award som årets par sammen med Vild med dans-partneren Silas Holst (2020)
 Årets LGBT+person sammen med Silas Holst ved Danish Rainbow Awards 2020
 Vinder af Sceneprisen ved Danish Rainbow Awards 2022 - Platt-Form

Noter

Eksterne henvisninger 
 
 Karius og Baktus  på www.anemoneteatret.dk
 http://www.dr.dk/p1/platt-form

Skuespillere fra Danmark
Vindere af Vild med dans